Public procurement notice: Modification Of A Contract/Concession During Its Term
Published: 2022-07-27
Buyer: NKE Campus XXI. Szolgáltató Nonprofit Korlátolt Felelősségű Társaság
Country: HU
Contract type: Supplies
Procedure: Open procedure
CPV classification: 34100000 | 34110000: Passenger cars

Technical requirements: Nyertes ajánlattevő feladata 12 db új, magas (A) kategóriájú személygépjármű, és 1 db új, kiemelt (B) kategóriájú személygépjármű szállítása a jelen közbeszerzési eljárás eredményeként létrejövő Szerződés mindkét fél általi aláírását követő legfeljebb 240 naptári napon belül (nyertes ajánlatevő ajánlata szerint) azzal, hogy a teljesítési határidő a felhívás II.2.5) pontja szerint értékelési szempontnak minősül, majd a szállítást követően 48 hónap (+ 6 hónap opciós) időtartamban bérleti szolgáltatás nyújtása -az esetleges garancia/jótállás és a szervizszolgáltatásokhoz kapcsolódó egységes ügyintézés biztosításával az alábbiak szerint:
- Fűthető, motoros állítású, behajtható, a vezető oldalon fényre elsötétedő külső visszapillantó tükrök talajmegvilágítással és memóriafunkcióval
- Proaktív utasvédelmi rendszer (baleset előtt ablakok felhúzása, biztonsági övek előfeszítése elől) vagy azzal egyenértékű
- Műszerfalba integrált navigációs rendszer (B kategóriában legalább 9" méretű kijelzővel) és IOS & Android telefon tükrözés
Az egyes gépjármű kategóriák esetében többféle, a műszaki paramétereknek megfelelő gépjármű is megajánlható, azonban a megajánlott havidíjaknak kategóriánkként egyezőnek kell lenniük.
Az átadás-átvételkor Mo.-on forgalomba és üzembe helyezve, érvényes hatósági jelzésekkel, kötelező KRESZ tartozékokkal, a szükséges okmányokkal, magyar nyelvű kezelési utasítással kell rendelkezniük a gépjárműveknek.
A gépjárműveknek szükséges megfelelniük a 6/1990. (IV.12.) KÖHÉM rendeletben meghatározott mindenkori követelményeknek.
Nyertes ajánlattevő feladata a bérbe adott járműveken az évszaknak megfelelő, prémium kategóriás téli, illetve nyári gumi garnitúra biztosítása, szükséges átszerelések elvégzése.
A futásteljesítmény egyaránt átlagosan évi 30000 km, kiemelt kategóriában évi 50000 km, a jelenlegi gépjárműflotta alapján (indikatív jelleggel prognosztizált futásteljesítmény). Azoknál a gépjárműveknél, ahol a bérlendő autók rendelkeznek gyári garanciával, Ajánlatkérő elvárja, hogy a szerződés teljesítése során egyéb, nem természetes elhasználódásból eredő hibák esetén nyertes ajánlattevő intézze a garanciális elemek cseréjét.
Az Éves/Teljes futásteljesítmény számítása olyan módon történik (illetve olyan módon került megadásra), hogy a szerződéses futamidő végén, a szerződés hatálya alá eső autók futásteljesítménye kerül egybeszámításra és ahhoz képesti alul-, illetve túlfutás esetén számolnak el a Felek az ajánlatban megajánlottak szerinti díjakkal. Az ajánlatok összehasonlíthatósága érdekében az alul- illetve a túlfutás tekintetében az ajánlattevőknek 10000 km-re (indikatív mennyiség) vetített díjakat kell szerepeltetniük az ajánlataikban (az alul-futás esetében az ajánlati árat csökkentő tételként), megadva a km-re vetített elszámolási összeget is.
Bérleti szolgáltatással szemben támasztott általános elvárások (melyekkel kapcsolatosan felmerülő költségek a nyertes ajánlattevőt (bérbeadót) terhelik):
- A Gépkönyvben rögzítettek szerinti időközönként szükséges szervizek elvégzése. A bérleti díjnak magában kell foglalnia a teljes (kötelező és eseti) szervizszolgáltatás, klímatisztítás (1 alk./év), ablaktörlő lapát csere (1 pár/év) anyag- és munkadíj költségét is.
- Mindegyik gépjármű tekintetében érvényes nemzetközi CASCO biztosítással kell rendelkezni. Töréskár és lopáskár esetén a CASCO önrészt Ajánlatkérő fizeti, de Ajánlatkérő kizárólag olyan CASCO szolgáltatást fogad el, ahol a minimális önrész legfeljebb „10%, de min. 50 000,- Ft” vagy ennél Ajánlatkérő számára kedvezőbb.
- Mo. teljes területére érvényes e-matrica biztosítása az adott gépkocsi bérletének időtartama alatt.
- Érvényes GFB biztosítás az érintett gépkocsibérlet teljes időtartama alatt, díjak, ill. cégautó- és gépjármű adó megfizetése.


Winner: CFS Europe Zártkörűen Működő Részvénytársaság